Viktig informasjon!
I forbindelse med årets tariffoppgjør er det viktig at klubbene gjør en del forberedelser. Både i tilfelle streik, og med tanke på et anbefalt forslag.

Du må følge med på TV/Internett for nyheter frem mot fristen. På Fellesforbundets hjemmeside kan du melde deg på sms-varsling. Hold deg oppdatert på alt om tariffoppgjøret. Send TARIFF til 26070 for å melde deg på og få tekstmeldinger når noe skjer. 

https://www.fellesforbundet.no/lonn-og-tariff/tariffoppgjoret-2024/
Viktige datoer:
Mandag 18.mars Forhandlingsstart frontfaget. FOB starter 19.mars.
Mandag 25.mars. Frist for å bli enige på frontfaget. Hvis det blir brudd i forhandlingene mellom Fellesforbundet og Norsk Industri, blir det såkalt frivillig mekling fra denne dato.
Tirsdag 2.april. Hvis det blir brudd i den frivillige meklingen, sendes det ut melding om plassfratredelse i frontfaget.
Lørdag 6.april Ved midnatt er det meklingsfrist for frontfaget, med fare for streik fra midnatt natt til søndag. Nesten uten unntak blir det forhandler ut over søndagen. 
Vår overenskomst, Fellesoverenskomsten for byggfag følger tett på frontfaget.

Hvis streik: størrelse på uttaket og hvor mange bedrifter som blir berørt, får dere beskjed om nærmere.
Streiken vil opptrappes ytterliggere utover.

Dersom partene ikke blir enig og at streik er et faktum, så må klubben / tillitsvalgte gjøre følgende:

· Sørg for at medlemmer ikke jobber, når streiken er et faktum.

· Utarbeide en vaktliste for streikevakter.

· Informer medlemmene. NB! Innleid arbeidskraft skal eller ikke utføre arbeid.
I tillegg må dere avklare med bedriftsledelsen på forhånd, frist innen fredag 22.mars, om dere kan benytte dere av klubbkontor/kantine, firmabiler, mobiltelefoner etc. i forbindelse med streiken og hvordan man håndterer ansatte som er på reiseoppdrag i forhold til hjemreise. Dette står det noe om veiledningshefte som er utsendt til klubbene.
Det er særdeles viktig at du sender en byggeplassoversikt til din fagforening, det vil si en oversikt på hvilke byggeplasser klubben har medlemmer på. Dette må gjøres innen fredag 22.mars.
Hvis streik, så må alle streikende møte opp til mønstringsmøte for registrering og informasjon. Registreringen er viktig for å få utbetalt streikestønad.
Klubben og tillitsvalgte er ansvarlige for å informere medlemmene om dette! 
Mønstringsmøte er:

Tid: 10.-12. april. Høyst usikkert!!! Dato kommer nærmere.
Når: Den enkelte avdeling vil få nærmere beskjed
Hvor: Folkets Hus Trondheim 4.etg, inngang fra Cicignon Plass
Hvis det ikke blir streik, så vil det foreligge et anbefalt forslag fra partene. Dette skal ut på Uravstemning. I den forbindelse vil det bli en informasjonskonferanse for klubbledere / tillitsvalgte. Nærmere info kommer. (planlagt tirsdag 23.april i Trondheim, uke 17)
Er du i tvil om noe? Eller har spørsmål så kontakt din fagforening, eller undertegnede.

Med Hilsen

Streikeleder: Ørjan Antonsen

Mob: 980 57 976
Avd.762: Ørjan Antonsen

Mob: 980 57 976
Avd.764: Marius Tønnessen

Mob: 926 81 210
Avd.765: Torbjørn Graneggen

Mob: 917 81 169
Avd.768: Terje Eriksen


Mob: 917 39 635







